****

**ΜΑΘΗΜΑ: Αλληλεπίδραση Ανθρώπου-Υπολογιστή**

*Δανοπούλου Αιμιλία - 3170033*

*Μπαλή Νίκη - 3170114*

*Χαβιατζή Ελένη - 3170172*

Χειμερινό Εξάμηνο 2020

**1. Πρώτος Κύκλος Ελικοειδούς Μοντέλου**

**Εισαγωγή**

Στα πλαίσια του μαθήματος Αλληλεπίδραση Ανθρώπου – Υπολογιστή αποφασίσαμε να βελτιώσουμε τη διεπαφή ενός φυσικού τηλεχειριστηρίου κλιματιστικού, υλοποιώντας μια εφαρμογή πιο λειτουργική και εύχρηστη για όλους τους χρήστες.

**Μοντέλο**

Το μοντέλο τηλεχειριστηρίου με το οποίο επιλέξαμε να εργαστούμε είναι το Τoshiba wh-c2ye.



Εικόνα : Στην δεξιά εικόνα φαίνεται το τηλεχειριστήριο με κλειστό το καπάκι και στην αριστερή με ανοικτό το καπάκι

Οι λειτουργίες που υποστηρίζει είναι:

1. Ενεργοποίηση/Απενεργοποίηση κλιματιστικού (ON/OFF)
2. Αυξομείωση της θερμοκρασίας
3. Επιλογή τύπου λειτουργίας (mode) μεταξύ των επιλογών: auto, cool, dry, heat, fan only
4. Λειτουργία οικονομίας (economy mode)
5. Ένταση ανεμιστήρα μεταξύ των επιλογών: auto, low, medium, high
6. Ορισμός χρονοδιακόπτη
7. Ενεργοποίηση Louver (SET)
8. Κλείδωμα ρυθμίσεων (LOCK)

Θεωρήσαμε πως η υπάρχουσα διεπαφή είναι δύσχρηστη και χρίζει βελτίωσης διότι:

1. η οθόνη του τηλεχειριστηρίου έχει πολλές περιττές πληροφορίες, για παράδειγμα τις επιλογές της ταχύτητας του ανεμιστήρα (fan speed) και ο χρήστης ενδιαφέρεται να βλέπει μόνο την τρέχουσα ρύθμιση
2. ο ροοστάτης που χρησιμοποιείται για το timer είναι δύσχρηστος
3. δεν είναι προσιτή και φιλική για όλους τους χρήστες εφόσον έχει μικρά κουμπιά που δεν είναι εύκολα διακριτά και μπορεί να πατηθούν και κατά λάθος
4. υπάρχουν πολλά κουμπιά σε μικρό χώρο
5. ο χρήστης τη χρησιμότητα ορισμένων κουμπιών, όπως το lock

**1.1 Ανάλυση Απαιτήσεων Χρηστών**

Σε αυτό το στάδιο, θέλοντας να έχουμε μια ολοκληρωμένη εικόνα των ατομικών χαρακτηριστικών των χρηστών της διεπαφής, των προβλημάτων που ίσως αντιμετωπίζουν με την υπάρχουσα διεπαφή της συσκευής αλλά και των απαιτήσεων που έχουν για την διεπαφή που θα αναπτύξουμε, συντάξαμε ένα ερωτηματολόγιο (<https://forms.gle/TNBsRBTmqPkJvnmH9>) το οποίο συμπλήρωσαν συνολικά 65 άτομα.

**1.1.1 Χρήστες**

Αποφασίσαμε η εφαρμογή μας να απευθύνεται σε χρήστες όλων των ηλικιών. Με τη βοήθεια του παραπάνω ερωτηματολογίου, συλλέξαμε τα ατομικά χαρακτηριστικά τους, τα οποία μας βοήθησαν να αναπτύξουμε πρωτότυπα που θα κάλυπταν τις ανάγκες τους.



Εικόνα : Φύλλο συμμετεχόντων



Εικόνα : Ηλικία των συμμετεχόντων



Εικόνα : Εξοικείωση των συμμετεχόντων με την τεχνολογία γενικότερα (1- καθόλου έως 5-πάρα πολύ)



Εικόνα : Συχνότητα χρήσης του κλιματιστικού (1-ποτέ έως 5-πολύ συχνά)

Βάσει των παραπάνω απαντήσεων, προσαρμόσαμε την εφαρμογή μας ώστε να απευθύνεται σε χρήστες που δεν έχουν ειδικές ή εξειδικευμένες γνώσεις πάνω στην χρήση τηλεχειριστηρίου κλιματιστικού και ούτε απαραίτητα μεγάλη εξοικείωση με την τεχνολογία.

**1.1.2 Ανάλυση Υπάρχουσας Διεπαφής**



Εικόνα : Αξιολόγηση εμφάνισης τηλεχειριστηρίου Τoshiba wh-c2ye



Εικόνα : Αξιολόγηση ευχρηστίας τηλεχειριστηρίου Τoshiba wh-c2ye (1- καθόλου έως 5-πάρα πολύ)



Εικόνα : Αξιολόγηση κουμπιών τηλεχειριστηρίου Τoshiba wh-c2ye (1- καθόλου έως 5-πάρα πολύ)



Εικόνα : Αξιολόγηση διάφορων χαρακτηριστικών του τηλεχειριστηρίου Τoshiba wh-c2ye



Εικόνα : Λειτουργίες του κλιματιστικού που χρησιμοποιούν συχνότερα οι συμμετέχοντες

(Σημείωση: το ποσοστό 18,5% των απαντήσεων που στο παραπάνω διάγραμμα φαίνεται χωρίς όνομα, αντιστοιχεί στη λειτουργία θερμοστάτη και συνυπολογίζεται μαζί με το ποσοστό 4,6%)

Με τις υπόλοιπες ερωτήσεις του ερωτηματολογίου, πήραμε τα εξής αποτελέσματα:

1. Οι περισσότεροι συμμετέχοντες κατανοούν τις πέντε λειτουργίες MODE (AUTO, COOL, DRY, HEAT, FAN ONLY)
2. Οι περισσότεροι συμμετέχοντες γνωρίζουν τη λειτουργία οικονομίας (ECONOMY MODE) αλλά δεν την χρησιμοποιούν αρκετά συχνά
3. Οι περισσότεροι συμμετέχοντες δεν χρησιμοποιούν τη λειτουργία ανεμιστήρα (FAN)
4. Οι περισσότεροι συμμετέχοντες δεν χρησιμοποιούν τη λειτουργία μετακίνησης περσίδας (LOUVER)
5. Σχεδόν κανένας από τους συμμετέχοντες δεν χρησιμοποιεί τη λειτουργία κλειδώματος ρυθμίσεων (LOCK)
6. Οι περισσότεροι συμμετέχοντες δεν βρήκαν εύχρηστο τον ροοστάτη για ρύθμιση του χρόνου

**1.2 Σχεδιασμός Πρωτοτύπων**

Λαμβάνοντας υπόψιν τα αποτελέσματα της ανάλυσης, καταλήξαμε στον σχεδιασμό πρωτοτύπων που θα ενσωματώνουν τα εξής:

1. Αφαίρεση του ροοστάτη για τη ρύθμιση του χρόνου
2. Αφαίρεση της λειτουργίας κλειδώματος ρυθμίσεων
3. Αλλαγή της εμφάνισης του τηλεχειριστηρίου
4. Τοποθέτηση των συχνότερων λειτουργιών στην αρχική οθόνη

**1.3 Υλοποίηση Πρωτοτύπων**

Λαμβάνοντας υπόψη τις απαιτήσεις των χρηστών, σχεδιάσαμε τρία διαφορετικά πρωτότυπα διεπαφής.

Πρωτότυπο 1: <https://www.figma.com/proto/ZchOQ7rtJWFbTFjBjDcrYi/project?node-id=5%3A12&viewport=250%2C304%2C0.39107275009155273&scaling=scale-down>

Πρωτότυπο 2: <https://www.figma.com/proto/LcowMzGwNTyZGRCOpXYxla/prototype-1?node-id=1%3A2&scaling=scale-down>

Πρωτότυπο 3: <https://www.figma.com/proto/7uW4z9iH8d9pOafOkysB27/Untitled?node-id=1%3A2&scaling=scale-down>

 Εικόνα που περιέχει κείμενο

Περιγραφή που δημιουργήθηκε αυτόματα Εικόνα που περιέχει κείμενο

Περιγραφή που δημιουργήθηκε αυτόματα Εικόνα που περιέχει κείμενο

Περιγραφή που δημιουργήθηκε αυτόματα

**1.4 Αξιολόγηση Πρωτοτύπων**

Για την αξιολόγηση των πρωτοτύπων μας αλλά και για την επιλογή του πρωτοτύπου που θα υλοποιήσουμε σε επόμενο στάδιο, συντάξαμε ένα ερωτηματολόγιο (<https://forms.gle/CwkZgtddDd7tQkx86>) και επιπλέον διεξήγαμε συνεντεύξεις με χρήστες.

**1.4.1 Αποτελέσματα Ερωτηματολογίου**

Το ερωτηματολόγιο συμπλήρωσαν 117 άτομα όλων των ηλικιακών ομάδων.

**1.4.1.1 Πρωτότυπο 1**



Εικόνα : Αξιολόγηση αισθητικής της αρχικής οθόνης του 1ου πρωτοτύπου (1-πολύ κακή έως 5-πολύ καλή)



Εικόνα : Αξιολόγηση κουμπιών 1ου πρωτοτύπου



Εικόνα : Αξιολόγηση εικονιδίων 1ου πρωτοτύπου (1-καθόλου έως 5-πάρα πολύ)



Εικόνα : Αξιολόγηση παρουσίασης των λειτουργιών του 1ου πρωτοτύπου



Εικόνα : Συνολική αξιολόγηση του 1ου πρωτοτύπου (1-πολύ κακή έως 5-πολύ καλή)

**1.4.1.2 Πρωτότυπο 2**



Εικόνα : Αξιολόγηση αισθητικής της αρχικής οθόνης του 2ου πρωτοτύπου (1-πολύ κακή έως 5-πολύ καλή)



Εικόνα : Αξιολόγηση κουμπιών 2ου πρωτοτύπου



Εικόνα : Αξιολόγηση εικονιδίων 2ου πρωτοτύπου (1-καθόλου έως 5-πάρα πολύ)



Εικόνα : Αξιολόγηση παρουσίασης των λειτουργιών του 2ου πρωτοτύπου



Εικόνα : Συνολική αξιολόγηση του 2ου πρωτοτύπου (1-πολύ κακή έως 5-πολύ καλή)

**1.4.1.3 Πρωτότυπο 3**



Εικόνα : Αξιολόγηση αισθητικής της αρχικής οθόνης του 3ου πρωτοτύπου (1-πολύ κακή έως 5-πολύ καλή)



Εικόνα : Αξιολόγηση κουμπιών 3ου πρωτοτύπου



Εικόνα : Αξιολόγηση εικονιδίων 3ου πρωτοτύπου (1-καθόλου έως 5-πάρα πολύ)



Εικόνα : Αξιολόγηση παρουσίασης των λειτουργιών του 3ου πρωτοτύπου



Εικόνα : Συνολική αξιολόγηση του 3ου πρωτοτύπου (1-πολύ κακή έως 5-πολύ καλή)

**1.4.1.4 Συνολική γνώμη**



Εικόνα : Τελική επιλογή πρωτοτύπου

Από την ερώτηση ανοιχτού τύπου «Έχετε να προτείνετε λειτουργίες που δεν περιλαμβάνονται ήδη στην εφαρμογή; Αν ναι, ποιες είναι αυτές;» λάβαμε τις εξής απαντήσεις:

1. δυνατότητα σύγκρισης θερμοκρασίας με το εξωτερικό περιβάλλον
2. εμφάνιση κατανάλωσης ρεύματος
3. εμφάνιση ώρας
4. δυνατότητα αποθήκευσης προγραμμάτων
5. δυνατότητα εναλλαγής σε night/day mode
6. δυνατότητα φωνητικής ενεργοποίησης
7. ηχητικές ανακοινώσεις των λειτουργιών
8. κίνηση περσίδων αριστερά και δεξιά
9. λειτουργία θερμοστάτη

**1.4.2 Συνεντεύξεις**

Διεξήγαμε συνεντεύξεις σε 9 άτομα όλων των ηλικιακών ομάδων και λάβαμε σχόλια για κάθε πρωτότυπο ξεχωριστά αλλά και προτάσεις για μελλοντικές βελτιώσεις.

**1.4.2.1 Πρωτότυπο 1**

* Η ώρα και το timer θα ήταν καλύτερα στα ελληνικά
* Η σημασία του «auto» και της «υγρασίας» στη ρύθμιση θερμοκρασίας δεν είναι πολύ ξεκάθαρη και τα κουμπιά δεν είναι προφανές ότι είναι κουμπιά
* Πιο έντονο χρώμα στα κουμπιά
* Στη ρύθμιση των πτερυγίων θα βοηθούσαν κάποια ενδεικτικά εικονίδια ή βέλη
* Δεν είναι εμφανές ποιο mode είναι ενεργοποιημένο
* Η σημασία του «άκυρο» στη ρύθμιση ανεμιστήρα δεν είναι πολύ ξεκάθαρη

**1.4.2.2 Πρωτότυπο 2**

* Δεν είναι ξεκάθαρο εάν ο χρήστης χρειάζεται να κάνει scroll η αν εμφανίζεται πληκτρολόγιο για εισαγωγή της ώρας
* Το κουμπί για έναρξη χρονοδιακόπτη προκαλεί σύγχυση
* Δεν υπάρχει επιλογή για συνεχόμενη κίνηση των περσίδων
* Η επιλογή «αυτόματο» στη ρύθμιση ανεμιστήρα δεν είναι προφανές σε τι αντιστοιχεί
* Τα γράμματα δεν είναι πολύ ευδιάκριτα
* Οι «Πρόσθετες Επιλογές» να ξεχωρίζουν από τα άλλα γράμματα
* Στον χρονοδιακόπτη αντί για κουμπί play να υπάρχει «εκκίνηση» και «τερματισμός λειτουργίας»
* Η economy mode θα ήταν καλύτερα στα ελληνικά
* Δεν αναγράφεται το όνομα του κλιματιστικού

**1.4.2.3 Πρωτότυπο 3**

* Δεν υπάρχουν λεζάντες κάτω από κάθε κουμπί
* Η σημασία του «παντού» στις περσίδες δεν είναι πολύ ξεκάθαρη
* Πιο μεγάλο κουμπί ON/OFF και διαφορετικού χρώματος
* Δεν είναι ξεκάθαρο σε όλους πως γίνεται η αλλαγή του mode της θερμοκρασίας
* Δεν υπάρχει βελάκι για πίσω στη λειτουργία ανεμιστήρα
* Δεν είναι εμφανές ποιο mode είναι ενεργοποιημένο
* Στον χρονοδιακόπτη να υπάρχει «εκκίνηση» και «τερματισμός λειτουργίας» και επίσης είναι προτιμότερο να ρυθμίζεται σε πόση ώρα να κλείσει το κλιματιστικό και όχι σε τι ώρα
* Το εικονίδιο των περσίδων δεν είναι απόλυτα ξεκάθαρο

**1.4.2.4 Συνολικά**

1. Θα θέλατε να υπάρχει επιλογή γλώσσας (Αγγλικά/Ελληνικά);

Οι περισσότεροι από τους ερωτηθέντες δεν ενδιαφέρονται για τη συγκεκριμένη επιλογή.

1. Θα θέλατε να υπάρχει επιλογή Night/Day Mode;

Οι μισοί από τους ερωτηθέντες δεν ενδιαφέρονται για τη συγκεκριμένη επιλογή.

1. Θα προτιμούσατε πιο έντονα χρώματα;

Οι περισσότεροι ερωτηθέντες θα προτιμούσαν πιο έντονα χρώματα και στα 3 πρωτότυπα.

1. Θα προτιμούσατε διαφορετικό χρώμα ανά λειτουργία;

Οι περισσότεροι από τους ερωτηθέντες δεν ενδιαφέρονται για τη συγκεκριμένη επιλογή.

1. Έχετε να προσθέσετε κάποιο επιπλέον γενικό σχόλιο;

* Δεν διευκρινίζεται σε κανένα πρωτότυπο εάν στον χρονοδιακόπτη εννοείται ο συνδυασμός ώρες-λεπτά ή λεπτά-δευτερόλεπτα
* Η λειτουργίας οικονομίας δεν είναι γνωστή και ξεκάθαρη για όλους, ιδιαίτερα σε μεγαλύτερες ηλικίες
* Προσθήκη λειτουργίας συνεχούς κίνησης περσίδων
* Προσθήκη λειτουργίας αυτόματου καθαρισμού
* Προσθήκη νυχτερινής λειτουργίας
* Δυνατότητα αποθήκευσης προγραμμάτων

Συμπερασματικά, το πρωτότυπο 1 προτιμήθηκε περισσότερο από τις μεγαλύτερες ηλικίες επειδή είναι πιο απλό, με πιο έντονα γράμματα και χρώματα. Το πρωτότυπο 2 άρεσε συνολικά περισσότερο λόγω αισθητικής. Το πρωτότυπο 3 παρουσίαζε πιο ξεκάθαρα τις λειτουργίες του κλιματιστικού.

**2. Δεύτερος Κύκλος Ελικοειδούς Μοντέλου**

**2.1 Ανάλυση Απαιτήσεων**

Λαμβάνοντας υπόψη τα αποτελέσματα των αξιολογήσεων του πρώτου κύκλου, μπορούμε να συμπεριλάβουμε τις εξής αλλαγές στην εφαρμογή μας με σκοπό την επίτευξη της βέλτιστης εμπειρίας χρήστη:

* τα κουμπιά πρέπει να είναι πιο μεγάλα σε μέγεθος
* η εφαρμογή να είναι αποκλειστικά στα ελληνικά ώστε να μην υπάρχουν αγγλικοί όροι που κάποιοι χρήστες μπορεί να μη γνωρίζουν
* να προστεθεί λειτουργία αφύγρανσης
* η αισθητική/στυλ της εφαρμογής να είναι πιο κοντά στο δεύτερο πρωτότυπο που παρουσιάστηκε στον πρώτο κύκλο, με πιο έντονα χρώματα
* κάτω από κάθε κουμπί να αναγράφεται ξεκάθαρα η λειτουργία του
* ο προσανατολισμός της οθόνης θα είναι κάθετος έτσι ώστε να θυμίζει τη χρήση κανονικό τηλεχειριστηρίου
* προσθήκη επιλογής για κίνηση των περσίδων δεξιά και αριστερά
* στον χρονοδιακόπτη να αναγράφεται σε ποια μονάδα χρόνου αναφέρεται κάθε κενό – ώρες ή λεπτά
* στον χρονοδιακόπτη να ρυθμίζεται το χρονικό διάστημα (π.χ. 30 λεπτά) που το κλιματιστικό θα παραμείνει ανοιχτό και όχι το πότε αυτό θα κλείσει (π.χ. στις 13:40)

**2.2 Σχεδιασμός Πρωτοτύπου**

Το πρωτότυπο στο οποίο θα βασιστεί η τελική εφαρμογή είναι το δεύτερο πρωτότυπο που παρουσιάστηκε στον πρώτο κύκλο. Προκειμένου να ικανοποιηθούν οι απαιτήσεις των χρηστών και να γίνει πιο εύχρηστη η εφαρμογή, έγιναν οι εξής αλλαγές που έγιναν πάνω σε αυτό το πρωτότυπο:

(αυτά που εχουμε στις απαιτησεις να θελει εδώ? γιατι αυτές είναι οι αλλαγες που καναμε)

(θελει να βαλουμε τι αλλαγες επιλεξαμε να κανουμε από την παραπανω αναλυση νομιζω)

**2.3 Υλοποίηση Πρωτοτύπου**

βάζουμε το λινκ για figma και screenshots

<https://www.figma.com/proto/RwrO7v9HcPVcN3DCC9aMQM/prototype-2-2nd-cycle?node-id=99%3A434&scaling=scale-down>

**2.4 Αξιολόγηση Πρωτοτύπου**

Για την αξιολόγηση του πρωτοτύπου μας, συντάξαμε ένα ερωτηματολόγιο (<https://forms.gle/qSwnwEwEhytqcqxu6>), διεξήγαμε επιθεώρηση ευχρηστίας με άτομα από άλλες ομάδες και χρησιμοποιήσαμε τη μέθοδο των ομιλούντων υποκειμένων.

**2.4.1 Αποτελέσματα Ερωτηματολογίου**

Το ερωτηματολόγιο συμπλήρωσαν 48 άτομα όλων των ηλικιακών ομάδων.

Το 89.6% των ερωτηθέντων απάντησαν πως κατανοούν τη λειτουργία όλων των κουμπιών της αρχικής οθόνης, ενώ όσοι χρήστες δεν τα κατάλαβαν όλα επισήμαναν πως τα κουμπιά «Ανεμιστήρας» και «Αυτόματο» είναι αυτά που δεν κατανόησαν πλήρως.

Όσον αφορά το μενού πρόσθετων επιλογών, το 87.5% των ερωτηθέντων κατανοεί όλες τις επιλογές και οι πιο δυσνόητες επιλογές είναι η λειτουργία οικονομίας και η λειτουργία αφύγρανσης.

Στη συνέχεια παρουσιάσαμε τρεις διαφορετικές επιλογές για το πως θα πρέπει να σχεδιαστεί η οθόνη κίνησης περσίδων και ζητήσαμε οι χρήστες να επιλέξουν αυτή που προτιμούν.



Εικόνα : Επιλογές για την σχεδίαση της οθόνης κίνησης περσίδων

Η οθόνη που συγκέντρωσε το μεγαλύτερο ποσοστό ψήφων ήταν η 1η επιλογή οπότε στον επόμενο κύκλο σχεδιασμού της εφαρμογής θα υλοποιηθεί αυτή.

Έπειτα παρουσιάσαμε την οθόνη υπεύθυνη για ρύθμιση έντασης του ανεμιστήρα και κατόπιν ερώτησης. Το 93.8% των χρηστών απάντησε πως κατανοούν πλήρως τη λειτουργία όλων των κουμπιών που αυτή περιέχει. Οι χρήστες που δεν τα κατάλαβαν όλα είχαν δυσκολία με το κουμπί αυτόματης λειτουργίας.


Στη συνέχεια ρωτήσαμε για τη λειτουργία του χρονοδιακόπτη και το 68.8% των χρηστών σωστά θεώρησε πως ρυθμίζεται το χρονικό διάστημα (π.χ. 30 λεπτά) που το κλιματιστικό θα παραμείνει ανοιχτό. Λόγω του μεγάλου ποσοστού χρηστών που κατάλαβαν λάθος τη λειτουργία, θεωρούμε πλέον απαραίτητο στη σελίδα βοήθειας για την οθόνη αυτή να αναφέρουμε πως ακριβώς λειτουργεί ο χρονοδιακόπτης.

Ακόμη, αναφορικά με τις λειτουργίες οικονομίας και αφύγρανσης, το 77.1% συμπέρανε ορθά πως πρέπει να σύρει το κυκλάκι της μπάρας έτσι ώστε να γίνει η ενεργοποίηση ή η απενεργοποίηση της λειτουργίας.

Επιπλέον, η πλειοψηφία των ερωτηθέντων απάντησε πως βρίσκει την αισθητική αλλά και τα χρώματα της εφαρμογής πολύ ωραία.

****

Εικόνα 28: Αξιολόγηση της αισθητικής της εφαρμογής (1- πολύ κακή έως 5- πολύ καλή)

****

Εικόνα 29: Αξιολόγηση των χρωμάτων της εφαρμογής (1- δεν μου αρέσουν έως 5- μου αρέσουν πολύ)

Τέλος, ζητήσαμε από τους χρήστες να προτείνουν τυχόν βελτιώσεις που θα ήθελαν να δουν και πιστεύουν πως χρειάζεται η εφαρμογή ή να προσθέσουν τυχόν σχόλια. Οι απαντήσεις που λάβαμε είναι οι εξής:

* «Να γίνει πιο ξεκάθαρη η λειτουργία του χρονομέτρου»
* «Το κουμπί στην π.χ. λειτουργία οικονομίας να είναι στο κέντρο και είναι πάλι slider αλλά με on και off αριστερά και δεξιά του»
* «Ίσως λίγο color coding στα κουμπιά, αλλά να μην αλλάξει το χρώμα τους εντελώς/ να είναι λίγο πιο faded για να μη χαλάσει και αισθητικά»
* «Πιο διαφοροποιημένα χρώματα πχ πράσινο όταν ανοίγει κόκκινο όταν κλείνει κάτι»
* **«**Να υπάρχει ρύθμιση για την νύχτα - αθόρυβο»
* **«**Θα πρότεινα να ρυθμίζεται συγχρόνως η ώρα έναρξης και η ώρα παύσης της λειτουργίας του κλιματιστικού»
* **«**Θεωρώ ότι δεν χρήζει βελτίωσης»
* **«**Να δείχνει τι ώρα είναι»
* **«**Πολύ user friendly»

**2.4.2 Επιθεώρηση Ευχρηστίας**

Ζητήσαμε από 4 συναδέλφους μας να δοκιμάσουν την εφαρμογή και να ελέγξουν αν τηρούνται οι εμπειρικοί κανόνες ευχρηστίας για τα εξής σενάρια χρήσης:

1. άνοιγμα εφαρμογής,
2. αλλαγή λειτουργίας (ανεμιστήρας, κρύο, ζέστη, αυτόματο),
3. αυξομείωση θερμοκρασίας,
4. μετακίνηση περσίδων,
5. αλλαγή έντασης ανεμιστήρα,
6. ρύθμιση χρονοδιακόπτη,
7. ενεργοποίηση αφύγρανσης και
8. ενεργοποίηση λειτουργίας οικονομίας.

Οι αξιολογητές απάντησαν σε 10 ερωτήσεις, μία για κάθε εμπειρικό κανόνα ευχρηστίας, και λάβαμε τις παρακάτω απαντήσεις.

1. Αποφυγή περιττών στοιχείων
   1. Δεν είναι απαραίτητο να υπάρχουν και το βελάκι με την λειτουργία "πίσω" και το εικονίδιο με το σπιτάκι σε κάθε οθόνη.
   2. Θεωρώ ότι τα κείμενα στην "Βοήθεια" στις λειτουργίες Αφύγρανσης και Οικονομίας είναι μεγαλύτερα από όσο θα έπρεπε. Θα μπορούσαν να χρησιμοποιούνται οι λέξεις "ανοίγω" και "κλείνω" αντί για "ενεργοποιώ" και "απενεργοποιώ", καθώς είναι μικρότερες και διαβάζονται πιο εύκολα σε μικρές οθόνες.
   3. Θα μπορούσαν να αποφευχθούν λέξεις που μπορούν να εννοηθούν, όπως το δεύτερο "διακόπτη".
   4. Η λειτουργία έντασης του ανεμιστήρα, είναι λίγο διφορούμενη, το αν εννοεί το μοτέρ ή όταν απλά δουλεύει ο ανεμιστήρας.
2. Χρήση γλώσσας και εννοιών του χρήστη
   1. Γενικότερα, οι έννοιες είναι κατανοητές και αναμενόμενες.
   2. Προσωπικά, δεν γνωρίζω τι σημαίνει η λειτουργία "αυτόματο" σε ένα κλιματιστικό, αλλά μπορεί να ανήκω στην μειονότητα. Θα μπορούσε να υπάρχει εξήγηση στην βοήθεια.
   3. Θα μπορούσε να υπάρχει απόσπασμα στην βοήθεια όπου θα εξηγείται πότε συμφέρει τον χρήστη να χρησιμοποιήσει την λειτουργία της "Οικονομίας", και πώς ακριβώς αυτή διαφέρει από την μη οικονομική λειτουργία.
3. Συνέπεια στη διεπαφή
   1. Θεωρώ πως υπάρχει συνέπεια. Το πιο σημαντικό που επιτυγχάνεται είναι ότι όλα τα στοιχεία που μοιράζονται οι διαφορετικές οθόνες βρίσκονται ακριβώς στα ίδια σημεία κάθε φορά.
4. Ελαχιστοποίηση μνημονικού φορτίου
   1. Θα μπορούσαν στην αρχική οθόνη να εμφανίζονται όλες οι τωρινές επιλογές που έχει κάνει ο χρήστης σε κάθε λειτουργία, για να μπορεί να τις βλέπει μαζεμένες.
   2. Τα εικονίδια και οι όροι παραπέμπουν άμεσα στην χρησιμότητά τους, χωρίς ανάγκη προηγούμενης γνώσης.
5. Ελαχιστοποίηση ενεργειών του χρήστη
   1. Θεωρώ ότι βοηθάει, καθώς η εφαρμογή προσφέρει μόνο τις απολύτως απαραίτητες δυνατότητες και απαιτούνται οι απολύτως απαραίτητες ενέργειες για την ενεργοποίηση τους.
   2. Ναι, αφού παρέχει τις βασικές δυνατότητες στην αρχική σελίδα.
6. Μηχανισμοί για έμπειρους χρήστες
   1. Θεωρώ ότι και οι λιγότερο και οι περισσότερο έμπειροι χρήστες θα μείνουν ικανοποιημένοι από την συγκεκριμένη εφαρμογή. Οι πρόσθετες επιλογές προσφέρουν περισσότερες δυνατότητες σε όποιον ενδιαφέρεται, χωρίς να είναι δυσνόητες, με αποτέλεσμα ο οποιοσδήποτε να μπορεί να πειραματιστεί μαζί τους.
   2. Ναι. Ίσως, δεδομένου ότι θυμίζει ταμπλέτα, και το διπλό πίσω από το μενού να έπρεπε να σε βγάζει στην αρχική οθόνη.
   3. Παρέχονται αρκετές δυνατότες για χρήστες που θέλουν να προσαρμόσουν κάθε λειτουργία του κλιματιστικού.
7. Παροχή τρόπων διαφυγής, επανάληψης
   1. Υπάρχει πάντα επιλογή επιστροφής στην αρχική οθόνη καθώς και επιλογή διαφυγής από την βοήθεια. Δεν υπάρχει δυνατότητα επανεκτέλεσης ενεργειών, όμως σε μία τόσο απλή, μινιμαλιστική και ξεκάθαρη εφαρμογή δεν θεωρώ ότι χρειάζεται, λόγω του έξτρα φόρτου πληροφοριών που θα παρουσίαζε στον χρήστη.
8. Παροχή επαρκούς ανάδρασης
   1. Εμφανίζονται τα κατάλληλα πλαίσια γύρω από κάποια κουμπιά, που υποδηλώνουν ποιο έχει επιλεγεί. Παρόλα αυτά, θεωρώ ότι η μη επιλεγμένη λειτουργία εκ των δύο στα slide buttons θα μπορούσε να φαίνεται περισσότερο γκρίζαρισμένη, και η επιλεγμένη πιο έντονη (πχ υπογραμμισμένη).
   2. Στην λειτουργία του χρονοδιακόπτη θα μπορούσε να αναφέρεται ρητά ότι τα λεπτά που απομένουν αναφέρονται στο κλείσιμο της συσκευής.
   3. Η ανταπόκριση σε κάθε επιλογή είναι άμεση.
9. Αποφυγή σφαλμάτων και κατάλληλα μηνύματα λαθών
   1. Δεν θεωρώ ότι υπάρχουν μηνύματα κινδύνων, όμως δεν γνωρίζω ποια από τις υπάρχουσες λειτουργίες θα μπορούσε να χαρακτηριστεί επικίνδυνη. Θα μπορούσε ίσως να υπάρχει προειδοποίηση και αυτόματο σταμάτημα όταν ο χρήστης προσπαθεί να μετακινήσει σε υπερβολικό βαθμό τις περσίδες (π.χ. υπερβολικά πολύ κάτω).
   2. Δεν είδα κάποιο μήνυμα λάθους, ίσως γιατί δεν υπάρχουν περιθώρια για λάθη
   3. Καμία επιτρεπτή ενέργεια δεν έχει δημιουργήσει ανάγκη για μήνυμα λάθους.
10. Επαρκής υποστήριξη
    1. Θεωρώ ότι το κουμπί της βοήθειας είναι αρκετό για την συγκεκριμένη εφαρμογή. Κάτι που θα προσέθετα θα ήταν η επεξήγηση της έννοιας της αυτόματης λειτουργίας και τι ακριβώς προσφέρει η λειτουργία οικονομίας.
    2. Λείπουν οι εξηγήσεις για τις πρόσθετες λειτουργίες.

Επιπλέον, ρωτήσαμε εάν υπάρχουν επιπρόσθετα σχόλια και λάβαμε τις εξής απαντήσεις:

* Δεν είναι ξεκάθαρο πότε η εφαρμογή είναι κλειστή και πότε ανοιχτή. Εγώ δεν είχα καταλάβει αρχικά ότι η εφαρμογή ήταν απενεργοποιημένη, και ξεκίνησα να προσπαθώ να πατάω τα κουμπιά. Θα μπορούσαν όλα τα κουμπιά/εικονίδια που μπορούν να πατηθούν να εξαφανίζονται εντελώς, και να εμφανίζονται μόνο η θερμοκρασία, και οι επιλεγμένες λειτουργίες της αρχικής οθόνης.
* Σε κάποια κουμπιά δεν υπήρχε η δυνατότητα επεξεργασίας (π.χ. αλλαγή θερμοκρασίας, βελάκια περσίδων, αλλαγή χρόνου στον χρονοδιακόπτη).

**2.4.3 Ομιλούντα Υποκείμενα**

Για τον τρίτο τρόπο αξιολόγησης, δώσαμε σε χρήστες να εκτελέσουν κάποιες εργασίες πάνω στην εφαρμογή μας καταγράφοντας ταυτόχρονα τις σκέψεις τους.

Στόχος της μεθόδου αυτής ήταν να ελέγξουμε μέσα από τις ενέργειες των υποκειμένων την αποτελεσματικότητα της εφαρμογής στην χρήση και την ικανοποίηση των χρηστών μας .

Συγκεκριμένα, ζητήθηκαν οι εξής εργασίες από τα ομιλούντα υποκείμενα:

1. Η ρύθμιση του κλιματιστικού σε αυτόματη λειτουργία και η μείωση της θερμοκρασίας.
2. Επιλογή της λειτουργίας του ανεμιστήρα και ρύθμιση της έντασης του.
3. Ρύθμιση του χρονοδιακόπτη σε 1 ώρα και 30 λεπτά και έπειτα αλλαγή των λεπτών σε 40.
4. Ενεργοποίηση της λειτουργίας αφύγρανσης
5. Μετακίνηση των περσίδων πάνω και δεξιά.
6. Ενεργοποίηση της λειτουργίας οικονομίας.

Παρακάτω παρατίθενται τα λόγια των υποκειμένων κατά την εκτέλεση των εργασιών.

1ο υποκείμενο: Γυναίκα της ηλικιακής ομάδας 45-54

«Πατάω το κουμπί για αυτόματο που έχει στην αρχική οθόνη και μετά το κάτω βελάκι ώστε να μειώσω τη θερμοκρασία μέχρι εκεί που θέλω.»

«Όταν πάτησα το κουμπί του ανεμιστήρα στην αρχική οθόνη περίμενα πως θα μπορέσω να αλλάξω την ένταση επιτόπου, και όχι να ψάχνω στο μενού.»

«Για το χρονοδιακόπτη πατάω τα βελάκια μέχρι η ώρα να είναι στο 1 και τα λεπτά στο 30 και πατάω το κουμπί έναρξης. Για να αλλάξω τα λεπτά απλά θα πατήσω ακύρωση και θα το ρυθμίσω πάλι με τον ίδιο τρόπο.»

«Στις λειτουργίες οικονομίας και αφύγρανσης θα ήταν καλύτερο αν στη βοήθεια αναφερόταν τι ακριβώς κάνει η κάθε λειτουργία, ώστε να είμαι σίγουρη. Καταλαβαίνω πως πρέπει να σύρω το κουμπί στη μπάρα οπότε δε χρειάζεται να το λέει στη βοήθεια αυτό, είναι περιττό.»

«Πάω στο μενού και πατάω κίνηση περσίδων και μετά πατάω τα αντίστοιχα βελάκια για πάνω και δεξιά.»

2ο υποκείμενο: Γυναίκα ηλικιακής ομάδας 25-34

« Πατάω το κουμπί που λέει auto, αλλά δεν κάνει τίποτα» (η εφαρμογή ήταν απενεργοποιημένη αλλά ο χρήστης δεν το κατάλαβε) «πατάω το κόκκινο κουμπί για να ανοίξει η εφαρμογή, επιλέγω το κουμπί με το Auto και πατάω το κάτω βελάκι για να μειώσω την θερμοκρασία»

«Πατάω το κουμπί του ανεμιστήρα και πατάω πάνω ή κάτω τα βελάκια για ρύθμιση της έντασης» (ο χρήστης μπέρδεψε την αυξομείωση της θερμοκρασίας με την ρύθμιση της έντασης του ανεμιστήρα) «τελικά πατάω το πλαϊνό μενού επιλέγω την Έντασης Ανεμιστήρα και διαλέγω την χαμηλή»

«Πατάω το πλαϊνό μενού για να επιλέξω τον χρονοδιακόπτη, ρυθμίζω την ώρα και έπειτα τα λεπτά με τα βελάκια , πατάω την έναρξη για να ξεκινήσει η λειτουργία. Έπειτα πατάω την ακύρωση για να αλλάξω τα λεπτά»

«Ανοίγω πάλι το πλαϊνό μενού και επιλέγω την λειτουργία αφύγρανσης. Για να την ενεργοποιήσω πατάω προς το ανοιχτό για να συρθεί το κουμπί μόνο του»

(Ο χρήστης γνωρίζει ότι πρέπει να σύρει το κουμπί για να ανοίξει η λειτουργία, ωστόσο πολλές εφαρμογές παρέχουν την δυνατότητα με ένα απλό κλικ το κουμπί να σέρνεται προς την συγκεκριμένα κατεύθυνση αυτόματα, κάτι που σε ένα απλό framework δεν παρέχεται ως λειτουργία)

«Ανοίγω το πλαϊνό μενού, επιλέγω την κίνηση περσίδων και πατάω το πάνω κουμπί για να κινηθεί προς τα πάνω η περσίδα και δεξιά για να μετακινηθεί δεξιά χωρίς κάποιο πρόβλημα»

«Τέλος, πατάω το μενού και επιλέγω την λειτουργία οικονομίας και σέρνω αυτή την φορά το κουμπί για να ανοίξω την λειτουργία. Επιπλέον για να γυρίσω στην αρχική οθόνη πατάω το σπιτάκι.»

3ο υποκείμενο:

Ανάλυση αξιολόγησης

Συγκεντρώνοντας τις απαντήσεις από τους τρείς τρόπους αξιολόγησης , καταλήξαμε στα εξής συμπεράσματα σχετικά με πιθανόν αλλαγές στην εφαρμογή μας:

* Τροποποίηση της οθόνης όταν η εφαρμογή είναι απενεργοποιημένη, καθώς οι χρήστες δεν μπορούσαν να το διακρίνουν .
* Κατά την επιλογή της λειτουργίας του «ανεμιστήρα» να εμφανίζεται στην αρχική οθόνη η ρύθμιση της έντασης.
* Αλλαγή του συμβόλου < με αυτή του μενού πάνω αριστερά στις επιπρόσθετες λειτουργίες , καθώς οι χρήστες θεωρούν πως πατώντας το κουμπί θα γυρίσουν στην αρχική οθόνη .
* Για την λειτουργία μετακίνησης των περσίδων που ρωτήθηκε στο ερωτηματολόγιο επιλέχθηκε το Χ σχέδιο , το οποίο και εφαρμόστηκε για τις επόμενες δύο αξιολογήσεις.
* Στη λειτουργία αφύγρανσης , η βοήθεια θα πρέπει να παρέχει επεξήγηση της καθώς πολλοί χρήστες δεν γνώριζαν την συγκεκριμένη λειτουργία.
* Όταν ενεργοποιείται η λειτουργία αφύγρανσης ή οικονομίας να εμφανίζεται αντίστοιχο σύμβολο στην αρχική οθόνη που θα υποδεικνύει οτι είναι ενεργές.
* Στη λειτουργία αφύγρανσης και οικονομίας θα πρέπει να αλλάζει το χρώμα του κουμπιού από κόκκινο για υπόδειξη κλειστού σε πράσινο για υπόδειξη ανοιχτό.

Επίσης προσθήκη στο πλάι των λέξεων «ανοιχτό/κλειστό» και ένδειξη της επιλεγμένης κατάστασης με έντονη υπογράμμιση της αντίστοιχης λέξης.

* Προσθήκη επιλογής νυχτερινού θέματος για ξεκούραση των ματιών.
* Αλλαγή των λέξεων κρύο σε ψύξη και ζέστη σε θέρμανση.
* Δεν είναι αναγκαία η ένδειξη ώρας καθώς η εφαρμογή θα έχει περιθώριο στο πάνω μέρος στο οποίο και θα εμφανίζεται από το λογισμικό της ταμπλέτας.

Συμπεράσματα αξιολόγησης

* απενεργοποιημένη οθόνη δε φαίνεται καλά
* Nigh mode!
* στις περσίδες η οθόνη 1
* οι ρυθμίσεις του ανεμιστήρα να φαίνονται όταν πατιέται το κουμπί στην αρχική και όχι στο μενού επιλογών
* **«**Να δείχνει τι ώρα είναι» δε χρειάζεται γιατί …
* το < να γινει τρεις γραμμές
* ψύξη, θέρμανση αντί για κρύο, ζέστη
* στις λειτ οικον και αφυγρ στη βοήθεια να γράφουμε τι κάνει
* οι λειτ οικον και αφυγρ να φαίνονται στην αρχική οθόνη όταν είναι ανοιχτές
* στις λειτ οικον και αφυγρ το κουμπί αλλάζει χρώμα και γράφει ανοιχτό και κλειστό και η μη επιλεγμένη λειτουργία εκ των δύο στα slide buttons θα μπορούσε να φαίνεται περισσότερο γκρίζαρισμένη, και η επιλεγμένη πιο έντονη (πχ υπογραμμισμένη).